Skoða þrjú flug í viku milli Íslands og Kína með millilendingu í Helsinki Kínverska flugfélagið Tianjin hefur sótt um afgreiðslutíma á Keflavíkurflugvelli í vetur . Almennt farrými í Airbus A 330 breiðþotu Tijanjin Airlines . Mynd : Tianjin Airlines Ef frá er talið skammlíft áætlunarflug WOW air til Nýju Delí á Indlandi þá hefur reglulegt flug héðan til Asíu ekki verið á boðstólum . Á því kann að verða breyting því samkvæmt traustum heimildum Túrista þá hefur kínverska flugfélagið Tinajin Airlines sótt um þrjá afgreiðslutíma í viku hverri á Keflavíkurflugvelli fyrir komandi vetur . Um er að ræða heldur óvenjulegar flugferðir því umsóknin gerir ráð fyrir flugi frá kínversku borginni Wuhan til Helsinki og þaðan rakleiðis til Íslands . Wuhan borg er í miðhluta Kína og þar búa hátt í 11 milljónir manna . Þó Tianjin Airlines fái afgreiðslutímana sem félagið hefur óskað eftir , í Helsinki , Wuhan og á Keflavíkurflugvelli , þá er ekki í hendi að þetta óbeina Íslandsflugi verði að veruleika . Á heimasíðu kínverska flugfélagsins er til að mynda ekki hægt að bóka flug til Íslands eins og staðan er í dag . Stjórnendur Tianjin Airlines hafa hins vegar verið að horfa til áætlunarflugs lengra úti heim og flug til Finnlands og Íslands gæti verið hluti af þeirri útrás . Líkt og Túristi greindi frá í gær þá gerir vetraráætlun Finnair ráð fyrir fleiri ferðum til Íslands í vetur sem skrifast meðal annars á aukna eftirspurn eftir Íslandsferðum í Asíu . Fréttir Icelandair breytir reglum og gjöldum Nú er ekki lengur hægt að breyta Economy Light farmiðum hjá Icelandir . Og sem fyrr eru margir mættir . Tölvupóstur : turisti hja turisti.is